Document ID: /roh_data/filtered/fineweb-2-filterrobots_roh.jsonl.gz/36823

Iga Swiatek ha per l'emprima giada en sia carriera gudagnà l'US Open. Il numer 1 dal mund ha battì en il final Ons Jabeur da la Tunesia en dus sets cun 6:2 e 7:6. Per la Polonaisa da 21 onns èsi ses segund titel da Major da quest onn, suenter ch'ella ha gia gudagnà il French Open. En tut ha Swiantek gudagnà trais turniers da Grand Slam.
Per Ons Jabeur èsi suenter sia terrada a Wimbledon il segund final d'in turnier da Grand Slam ch'ella ha pers questa stagiun. Uschia sto ella vinavant spetgar sin ses emprim titel. Dentant è la Tunesiana optimistica che quai vegnia a capitar gia bainprest.